Source: http://hirmorzsak.info/fontos-morzsak/172-citizen-information-magyarul/munka/jogervenyesites-es-jovatetel/1680-attekintes-a-munkajogok-ervenyesiteserol.html
Timestamp: 2019-06-20 15:00:53
Document Index: 34200353

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

Áttekintés a munkajogok érvényesítéséről - Írországi (H)írmorzsák - a portál ami összeköt
Previous Article Munkajogi törvények: vizsgálat és megfelelés
A munkajogi struktúrák reformja
A munkahelyi kapcsolatokról szóló 2015-ös törvény (Workplace Relations Act 2015) 2015. október 1.-jén lépett életbe. Ez a törvény a következőképpen szervezte át és reformálta meg a már meglévő munkajogi struktúrákat:
A Workplace Relations Commission (WRC) fölváltotta a Munkahelyi Kapcsolatok Bizottságát (Labour Relations Commission), a Jogi Biztos Szolgálatát (Rights Commissioner Service), az Esélyegyenlőségi Döntőbíróságot (Equality Tribunal) és a Nemzeti Munkajogi Hatóságot (National Employment Rights Authority). A Workplace Relations Commission most az az elsőfokú szervezet, ahová panaszokat nyújtanak be. Jelenleg minden meghallgatás egyedüli döntőbíró előtt történik.
A munkaügyi bíróság foglalkozik az összes munkaügyi kapcsolatot érintő fellebbezéssel, beleértve a korábban a Munkaügyi Fellebbviteli Bíróság (Employment Appeals Tribunal) által meghallgatott fellebbezéseket is.
A panaszok és a fellebbezések benyújtásának időkorlátját szabványosították.
A döntőbíróság által hozott indokolt, írásbeli döntéseket publikálják.
Új mechanizmusokat vezettek be a munkajog betartásának ösztönzésére és a munkajog megszegésének kezelésére.
A Workplace Relations Commission információs és ügyfélszolgálatát azért hozták létre, hogy ösztönözze a munkahelyi problémák megoldását.
A korai megoldásokkal foglalkozó szolgálat (Early Resolution Service) célja a viták megoldásának támogatása mielőtt azok meghallgatásra vagy vizsgálatra kerülnek.
A Workplace Relations Commission fő funkciója a munkahelyi kapcsolatok fejlődésének támogatása. A Workplace Relations Commission-höz referálnak minden munkahelyi kapcsolathoz kötődő és munkajoggal kapcsolatos vitát.
A Workplace Relations Commission számos munkáltató, munkavállaló és szakszervezet rendelkezésére álló szolgáltatás által oldja meg a vitákat. A szolgáltatások magukban foglalják a munkajogok betartásának vizsgálatát, valamint az információ, közbenjárás, békéltetés nyújtását és a tanácsadó, illetve döntőbírói szolgáltatások rendelkezésre bocsájtását. A Workplace Relations Commission jelenleg esélyegyenlőséggel és diszkriminációval kapcsolatos viták megoldásával is foglalkozik.
A munkaügyi bíróság (Labour Court)
A munkaügyi bíróság bizonyos körülmények között megvizsgálhat munkahelyi vitákat. A munkaügyi bíróság foglalkozik munkaügyi kapcsolatokról szóló fellebbezésekkel is, így a döntőbíró döntése elleni fellebbezést ehhez a szervezethez kell referálni. A Munkaügyi Fellebbezési Döntőbíróság (Employment Appeals Tribunal) továbbra is meghallgat olyan fellebbezéseket, amelyeket a Workplace Relations Commission 2015. október 1. -én megkezdett működése előtt hozzá referáltak.
A releváns munkajog értelmében kell a munkajog érvényesítésével kapcsolatban panaszt tenni. Például az éves szabadságra való jogosultság a munkaidő beosztásával kapcsolatos 1997-es törvényben (Organisation of Working Time Act 1997) van meghatározva. Panasz benyújtásához a workplacerelations.ie weboldalon található online panasztevő formanyomtatványt kell használni.
Ha valakinek információra van szüksége a munkajogról és a munkával kapcsolatos jogosultságokról, akkor a Workplace Relations Commission információs és ügyfélszolgálatával kell fölvenni a kapcsolatot.
Néhány munkajogi törvény megtiltja a munkáltatóknak, hogy áldozathibáztatás célpontjává tegyék, vagy megbüntessék azokat a munkavállalókat, akik érvényesíteni próbálják, vagy ténylegesen érvényesítik munkajogaikat. Az áldozathibáztatás egyik példája a kedvezőtlenebb bánásmód más munkavállalók vonatkozásában vagy az elbocsájtás.
Kompenzációs kifizetések és az adó
Ha valakinek kompenzáció kifizetését ítélték meg a munkajogi panasz eredményeként, akkor bizonyos esetekben a kifizetés mentes a jövedelemadó befizetése alól a 2004-es pénzügyi törvény (Finance Act 2004) 7. paragrafusa értelmében. A mentesség vonatkozik releváns hatóságok ajánlásai vagy döntései eredményeként megítélt kifizetésekre, hivatalos meghallgatást vagy közbenjárást követően. További információt ezzel kapcsolatban az adóhivatal IT71-es számú, jövedelemadó-mentességről szóló brosúrájában lehet találni.
munkajogok	áttekintés	érvényesítés